Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 1186

3. „lényeges” a know-how, ha olyan információt tartalmaz, amelynek hasznosnak kell lennie, vagyis a megállapodás megkötésekor ésszerûen elvárható, hogy képes a licenciavevõ versenyhelyzetének javítására például azáltal, hogy hozzásegíti ahhoz, hogy új piacon jelenjen meg, vagy elõnyt biztosít számára más gyártókkal vagy szolgáltatókkal folytatott versenyben, akik nem férnek hozzá a licencia tárgyát képezõ, vagy ahhoz hasonlító titkos know-how-hoz; 4 „azonosított” a know-how, ha oly módon leírt vagy rögzített, hogy lehetõvé válik annak igazolása, hogy eleget tesz a titkosság és lényegesség követelményének, és annak biztosítása, hogy a licenciavevõ saját technológiájának hasznosításában méltánytalanul ne korlátozzák; az azonosításhoz a know-how-t meghatározhatja a licenciaszerzõdés, külön dokumentum, vagy azt más megfelelõ formában rögzíthetik legkésõbb akkor, amikor átadják, vagy röviddel az átadást követõen, továbbá, ha ez a külön dokumentum vagy a rögzítés más formája szükség esetén hozzáférhetõvé tehetõ;

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes